CHUMNGELU FALIN-NGEY: Epe fill dungu taiñ femkeel iñchiñ kelluafeiñmu kam wedalkayafeiñmu, ka femngechi rupayafuy redes sociales mu. Kiñeke kristiano adümkelafi redes sociales, welu kakelu adümkey tañi nütramkayal tañi pu che ka weni engün. Welu Weküfü ayüniey taiñ kimchengenoal adümfiliyiñ redes sociales, fey taiñ yamfal chengewenoal ka weniyewenoafiel ta Jewba. Welu Jesus reke, inaliyiñ Biblia ñi ngülam, kimafuiñ chem kuñiwün dungu ñi mülen ka chumngechi famentuafiel (Lk 4:4, 8, 12).
TAIÑ FAMENTUAL:
Alüñma adümafiel. Re konküleliyiñ redes sociales mu ka internet mu elantükünulayafuiñ taiñ küdawelafiel ta Jewba.
Peafiel pekan wedake dungu. Adkintuliyiñ podngechi dungu illuturpuafuiñ pengelkeelchi kudumuwün ka konafuiñ pekan kudumuwün mu. Feyentuwelayafuiñ Jewba mu papeltuliyiñ ñi wirintukukeel pu püntülechi kristiano famentuwlu Jewba mu.
Pekanka wirintukual kam pekanka pengelal foto. Taiñ piwke doy ngünenkachefengey chem dungu mu rume, feymu kiñe che ayüafuy tañi pekanka wirintukual redes sociales mu kam pekanka pengelkünual foto. Welu femle, yamfal chengewelayafuy ka tañi femün mu kakelu che püntütripayafuy Jewba mu.
PEFINGE TI VIDEO ADÜMFILMI REDES SOCIALES KUÑIWTUKUWKÜLEAYMI, KA RAKIDUAMNGE CHUMNGECHI FAMENTUAFIEL TI MÜLEYECHI DUNGU: